Diari Oficial de la Generalitat Valenciana


Sumari del DOGV 7074, del 24-07-2013 (2013/7371)

RESOLUCIÓ d'1 de juliol de 2013, de la Direcció General de Justícia de la Conselleria de Governació i Justícia, per la qual es resol el concurs de trasllats convocat per la Resolució de 15 de març de 2013, per a la provisió de llocs genèrics del cos de metges forenses als instituts de medicina legal d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7074

Data del DOGV
:   24-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7371


Data del document
:   01-07-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia

RESOLUCIÓ d'1 de juliol de 2013, de la Direcció General de Justícia de la Conselleria de Governació i Justícia, per la qual es resol el concurs de trasllats convocat per la Resolució de 15 de març de 2013, per a la provisió de llocs genèrics del cos de metges forenses als instituts de medicina legal d'Alacant.  
  
 [2013/7371]  
De conformitat amb el que establixen els articles 51, 52 i 53 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, i la resolució de 15 de març de 2013 (BOE 19.03.2013), per la qual es convocaven a concurs de trasllat llocs genèrics vacants en l'Institut de Medicina Legal d'Alacant entre els funcionaris del cos de metges forenses, esta Direcció General de Justícia acorda:  
  
  
Primer  
Resoldre el concurs de trasllat adjudicant els llocs convocats als metges forenses que s'indiquen en l'annex I. Es declaren deserts els llocs indicats en l'annex II.  
  
Segon  
Per als funcionaris que es troben en servici actiu, en servicis especials o en excedència voluntària per l'atenció de familiars, el cessament haurà d'efectuar-se el 3 de setembre de 2013, llevat que es troben disfrutant de permisos o llicències, inclosos els de vacacions, i en este cas, cessaran el dia de la incorporació  
  
Tercer  
El termini per a prendre possessió de la nova destinació obtinguda serà de tres dies naturals següents al cessament, si no implica canvi de localitat del funcionari; de huit dies, si implica canvi de localitat dins de la comunitat autònoma, i de 20 dies, si implica canvi de comunitat autònoma, a excepció de les comunitats autònomes de Canàries, de les Illes Balears, o les ciutats de Ceuta i de Melilla, que serà d'un mes, tant si el lloc de treball és d'origen com si és de destinació.   
Si la resolució comporta reingrés al servici actiu des de les situacions d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió serà de 20 dies naturals, a partir del 3 de setembre de 2013.   
  
El termini possessori serà retribuït per l'administració competent respecte de la plaça obtinguda en el concurs.  
Per a la formalització dels documents de cessament i/o presa de possessió, hauran de personar-se a les seus de la Conselleria de Governació i Justícia que es detallen a continuació i que hi corresponguen, en atenció a la província on està destinat el lloc adjudicat:  
Direcció Territorial d'Alacant, Rambla de Méndez Núñez núm. 41-2a planta 03535 Alacant  
Els horaris en què hauran d'efectuar-se les compareixences en les dites seus seran de 12.00 a 14.00 hores, per als cessaments, i de 08.30 a 10.00 hores, per a les preses de possessió.  
Contra la present resolució, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de València, de conformitat amb el que establix la Llei reguladora de la Jurisdicció Contenciosa Administrativa, en el termini de dos mesos, comptats a partir de l'endemà de la publicació de la present resolució en el Boletín Oficial del Estado. Tot això sense perjuí de la interposició del recurs potestatiu de reposició, davant d'esta Direcció General de Justícia, en el termini d'un mes, comptat a partir de l'endemà de la seua publicació, d'acord amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú.  
  
València, 1 de juliol de 2013.- El director general de Justícia: Julián Ángel González Sánchez.